Covid-19 taie din nota de plată. Te așteaptă prețuri mai mici după redeschiderea restaurantelor.
Patronii restaurantelor spun că vor micșora prețurile ca să atragă clienți la redeschidere. Cheltuielile cu măsurile de siguranță nu contează, patronii vor să deschidă restaurantele la 1 iunie. Patronii amenință că vor protesta în stradă dacă până la 1 iunie Guvernul nu permite redeschiderea restaurantelor.
Eşti sătul de restricţii? Consolarea vine
imediat: o să poţi mânca mai ieftin la restaurant când se redeschid. Patronii îți
promit că vor tăia serios din prețuri, chiar dacă vor avea cheltuieli mai mari
cu măsurile de siguranță."O să trebuiască să avem nişte preţuri mai mici pentru că oamenii suferă din punct de vedere al bugetelor alocate pentru industria de HoReCa, pe de altă parte orice măsură iei, va costa foarte mult. Antreprenorul trebuie să cumpere termometru, care e 100 de euro cel mai ieftin, mănuşi, măşti, sanitarizant, deci va avea nişte cheltuieli suplimentare“, spune Dragoş Petrescu, preşedintele patronatului HORA.În plus, te-ai putea bucura de o atmosferă mai intimă. Într-un restaurant care înainte era plin când avea 50 de clienţi la mese, măsurile de distanţare ar putea lăsa loc doar pentru 30 de oameni: "Or să fie 2 metri între mese. O să limităm, să spun, aglomerarea“.Chiar şi așa, cei din industria ospitalităţii vor să înceapă treaba cât mai repede. Dacă guvernul nu îi lasă să redeschidă restaurantele, barurile şi cafenelele până la 1 iunie, patronii ameninţă cu proteste de stradă.Sursă foto: Profimedia.